Държавен вестник, бр. 37, 2009 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  37
НАРЕДБА № 14
ОТ 8 МАЙ 2009 Г.
за ограниченията за употребата на определе-
ни субстанции с хормонално или тиреостатич-
но действие и на бета-агонисти при животни,
от които се добиват суровини и храни, пред-
назначени за консумация от хора
Чл. 1. Тази наредба определя ограничени-
ята за:
1. употреба и пускане на пазара на субстан-
циите по приложения № 1 и 2;
2. употреба на ветеринарномедицински про-
дукти (ВМП), които съдържат субстанциите
по т. 1;
3. пускане на пазара на животни и аквакул-
тури, третирани със субстанциите по т. 1 или с
ВМП, които ги съдържат;
4. пускане на пазара на суровини и храни,
добити от животните или аквакултурите по т. 3.
Чл. 2. Забранено е субстанциите, посочени в
приложение № 1, да се пускат на пазара с цел
прилагане при животни, чието месо или добити
от тях суровини и храни са предназначени за
консумация от хора, освен когато са приложе-
ни в съответствие с чл. 3.
Чл. 3. Допуска се третирането с терапевтич-
на цел на лицензирани за употреба ВМП, които
съдържат:
1. алил тренболон—орално, или бета-агонис-
ти при еднокопитни животни, в случай че про-
дуктите се употребяват в съответствие с указа-
нията на производителя;
2. бета-агонисти—инжективно, за предизвик-
ване на токолиза при крави при отелване.
Чл. 4. Не се допуска:
1. субстанциите, посочени в приложение № 1,
и временно до получаването на становище от
Европейската комисия за тези от приложение
№ 2 да се прилагат по какъвто и да е начин на
продуктивни животни или аквакултури;
2. отглеждането освен под официален кон-
трол на животни, третирани със субстанциите
по т. 1;
3. клането или пускането на животните по
т. 2 на пазара;
4. при установено наличие на субстанциите
по т. 1 в животни те да се пускат на пазара, ос-
вен в случай, че e налице доказателство, че са
третирани в съответствие с чл. 5—7;
5. да се пускат на пазара за консумация от
хора аквакултури, третирани със субстанциите
по т. 1, както и преработени продукти, получе-
ни от такива аквакултури;
6. да се пуска на пазара месо от посочените
в т. 2 животни, както и да се преработва месо от
такива животни.
Чл. 5. (1) По изключение от чл. 2 и 4 се до-
пуска:
1. прилагането само върху идентифицирани
животни с терапевтична цел на тестостерон или
прогестерон и техни производни, които ведна-
га се хидролизират след резорбцията им на
мястото на прилагане;
2. третирането на животни с терапевтична
цел по т. 1 само от ветеринарен лекар, когато се
прилага ВМП, лицензиран за употреба;
3. ветеринарен лекар да прилага ВМП по т. 1
инжективно, а в случай на лечение на овариал-
на дисфункция—чрез вагинална спирала.
(2) Третирането на животни по ал. 1 не се
извършва чрез имплантант.
(3) При третиране на животните по ал. 1
ветеринарният лекар вписва в амбулаторния си
дневник задължително:
а) вида на третирането;
б) наименованието и срока на годност на
приложения ВМП;
в) датата на третирането;
г) идентификационния номер на третирано
животно.
(4) Дневникът по ал. 3 се съхранява за срок
3 години и се представя на органите на НВМС
при поискване.
Чл. 6. (1) Лечението на животни по чл. 3, т. 1
може да се извършва и от лице, което не е вете-
ринарен лекар, но под негов контрол и на него-
ва отговорност, а по чл. 3, т. 2—само от ветери-
нарен лекар.
(2) Третирането се регистрира от отговорния
за животновъдния обект ветеринарен лекар при
спазване на изискванията по чл. 5, ал. 3 и 4.
(3) Не се допуска собствениците на живот-
ни, суровини и храни от които са предназначе-
ни за консумация от хора, да притежават ВМП,
които съдържат бета-агонисти за изкуствено
предизвикване на токолиза.
(4) Не се допуска лечение на продуктивни
животни, вкл. животни за разплод в края на
репродуктивния период от живота им, с бета-
агонисти, с изключение на случаите на  инжек-
тивното им прилагане при крави с цел предиз-
викване на токолиза при отелване.
Чл. 7. (1) По изключение от чл. 4, т. 1 и при
спазване на изискванията по чл. 2 се допуска
третирането със зоотехническа цел на животни
с лицензиран за употреба ВМП, който съдържа
субстанция с андрогенно и гестагенно действие.
(2) При условията на ал. 1 се допуска употре-
бата на субстанции с естрогенно действие, ко-
гато те са различни от 17бета-естрадиол и него-
вите естери.
(3) Третирането се регистрира в амбулатор-
ния дневник от отговорния за животновъдния
обект ветеринарен лекар при спазване на изис-
кванията по чл. 5, ал. 3 и 4.
(4) Прилагането на субстанциите по ал. 1 и 2
за синхронизиране на еструса или за подготов-
ка на донори и реципиенти за имплантиране на
ембриони може да се извършва и от лице, което
не е ветеринарен лекар, но под негов контрол и
на негова отговорност.
(5) Инверсия на пола се допуска само при
млади риби—до 3-месечната им възраст, като
това се извършва чрез прилагане на лицензи-
ран за употреба ВМП, който съдържа субстан-
ция с андрогенно действие.